Похвалила се невяста
Българска народна песен

chitanka.info

Пофалила се невяста

пред девера си Стояна:

— Каква съм бърза жътварка,

жътварка и песнопойка —

де има нива голяма,

да жъна, да са нажъна,

да пея, да са напея!

Де я зачу свекър й:

— Булне, снахо хубава,

аз имам нива голяма

с девет е рала орана,

със сто е кила засята.

Ако я за ден пожънеш,

ще ти харижа, харижа

най-мъничкото сандъче

със това тежко имане!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.